ดัชนีหุ้นภาคเช้าวันนี้ปิดลบ 9.79 จุด
ตลาดหุ้นวันที่ 23 พ.ย.&nbsp; เปิดตลาดดัชนีหุ้นปรับตัวลดลงแรง และอยู่ในแดนลบ มาปิดตลาดที่ระดับ 1,009.40 จุด ลดลง 9.79 จุด หรือ 0.96% มูลค่าการซื้อขาย 14,932 ล้านบาท
23 พ.ย. 2553

ตลาดหุ้นวันที่ 23 พ.ย.  เปิดตลาดดัชนีหุ้นปรับตัวลดลงแรง และอยู่ในแดนลบ มาปิดตลาดที่ระดับ 1,009.40 จุด ลดลง 9.79 จุด หรือ 0.96% มูลค่าการซื้อขาย 14,932 ล้านบาท 
นักวิเคราะห์โบรกเกอร์ กล่าวว่า วันนี้ดัชนีหุ้นไทยปรับตัวลดลงแรง และเป็นทิศทางเดียวกับตลาดหุ้นในภูมิภาค ผลจากความวิตกเรื่องการแก้ไขปัญหาหนี้สินของยุโรปอีกครั้ง แม้จะมีหนทางแก้ไขปัญหาของ ไอร์แลนด์ระดับหนึ่งแล้ว แต่กลับมีความกังวลว่าปัญหาอาจเกิดขึ้นในประเทศอื่นๆ ในยูโรโซนที่มีหนี้สินมากเช่นกัน อาทิ โปรตุเกส 
ขณะเดียวกันให้จับตาการชุมนุมหน้ารัฐสภาของกลุ่มพันธมิตร เพื่อคัดค้านการแก้ไขรัฐธรรมนูญ ขณะที่ค่าเงินบาทอ่อนค่าลง แตะระดับ 30.01 บาทต่อเหรียญสหรัฐจึงควรจับตาการเคลื่อนไหวของ กระแสเงินทุนต่างชาติประกอบอย่างใกล้ชิด หลังเริ่มเห็นแรงซื้อที่แผ่วเบาลง ขณะที่มี การขายสุทธิหนักๆ สลับออกมาให้เห็นเป็นระยะ
กลยุทธ์การลงทุนระยะสั้นยังพอเก็งกำไรต่อได้ในลักษณะเลือกลงทุนแบบระมัดระวังมากขึ้น คาดดัชนีปรับตัวในกรอบแนวต้าน 1,024-1,026จุด แนวรับ 1,008-1,002จุด